Ο **Αθλητικός Σύλλογος Απόλλων Πάργας** είναι αθλητικός σύλλογος που εδρεύει στην Πάργα του νομού Πρέβεζας. Επίσημο έτος ίδρυσής του είναι το 1948 και δραστηριοποιείται στο άθλημα του ποδοσφαίρου διαθέτοντας ποδοσφαιρικό τμήμα, ενώ στο παρελθόν διέθετε επίσης και τμήμα πετοσφαίρισης.

Έχει πολυετή παρουσία και πιο συγκεκριμένα 11 συμμετοχές στο πρωτάθλημα της Δ΄ Εθνικής κατηγορίας και της Γ΄ Εθνικής κατηγορίας.

Φυσική έδρα του Απόλλωνα Πάργας αποτελεί το Δημοτικό Στάδιο Πάργας «Β.Ε. Βασιλά». Ωστόσο όμως λόγω ακαταλληλότητας και εργασίες ανακατασκευής της φυσικής του έδρας από το 2017 προπονείται και αγωνίζεται σε γειτονικά γήπεδα. Από το 2022 επανήλθε στην ιστορική έδρα του, το στάδιο "Β.Ε. Βασιλιά, έπειτα από την ανακατασκευή του.

Ιστορικό
--------

Ο Απόλλων Πάργας ξεκίνησε την επίσημη αγωνιστική του πορεία από το πρωτάθλημα της Ε.Π.Σ. Ηπείρου, όποτε και το 1964 αναγνωρίστηκε επίσημα από την ΕΠΟ με Αριθμό Μητρώου ΕΠΟ 1128, ενώ από το 1981 αγωνίζεται στα πρωταθλήματα της νεοσύστατης τότε Ε.Π.Σ. Πρέβεζας-Λευκάδας. Το 1983 έφτασε για πρώτη φορά στον τελικό του κυπέλλου Ε.Π.Σ. Πρέβεζας-Λευκάδας της περιόδου 1982-83 γνωρίζοντας όμως την ήττα με 2-0 από τον Αχέροντα Καναλακίου. 7 χρόνια αργότερα, το 1990, κατέκτησε το πρωτάθλημα Ε.Π.Σ. Πρέβεζας-Λευκάδας της περιόδου 1989-90 και κέρδισε την άνοδο στην Δ΄ Εθνική κατηγορία για πρώτη φορά στην ιστορία του, όπου και αγωνίστηκε τις χρονιές 1990-91 και 1991-92. Το 2000 αναδείχθηκε εκ νέου πρωταθλητής Ε.Π.Σ. Πρέβεζας-Λευκάδας της περιόδου 1999-00 και προκρίθηκε στο πρωτάθλημα πρωταθλητριών Ε.Π.Σ. μέσω του οποίου διεκδίκησε την επάνοδο στην Δ΄ Εθνική, χωρίς όμως επιτυχία. Ωστόσο 2 χρόνια αργότερα, το 2002, κέρδισε ως δευτεραθλητής της άνοδο στην Δ΄ Εθνική, ενώ την ίδια χρονιά συμμετείχε για 2η φορά στην ιστορία του στον τελικό κυπέλλου Ε.Π.Σ. Πρέβεζας-Λευκάδας, γνωρίζοντας την ήττα με 2-0 από τον Π.Α.Σ. Πρέβεζα.

Στην Δ΄ Εθνική αγωνίστηκε συνεχώς για τις επόμενες 9 χρονιές και πιο συγκεκριμένα από τη σεζόν 2002-03 έως και τη χρονιά 2010-11, με καλύτερη την 5η θέση τις χρονιές 2005-06 και 2006-07, ενώ αποχώρησε από το πρωτάθλημα της χρονιάς 2010-11 κατά την κανονική του διάρκεια. Τις χρονιές 2005-06 και 2006-07 υπήρξε ξανά φιναλίστ του κυπέλλου Ε.Π.Σ. Πρέβεζας-Λευκάδας με αντιπάλους τον Εθνικό Φιλιππιάδας και τον Π.Α.Σ. Πρέβεζα αντίστοιχα, ενώ τη χρονιά 2007-08 έφτασε για τρίτη συνεχόμενη φορά στον τελικό, όπου αυτή τη φορά επικρατώντας του Τηλυκράτη Λευκάδας αναδείχθηκε κυπελλούχος Ε.Π.Σ. Πρέβεζας-Λευκάδας για πρώτη φορά στην ιστορία του. Από τη σεζόν 2011-12 επέστρεψε στο τοπικό πρωτάθλημα και έκτοτε αγωνίζεται στην Α΄ Κατηγορία Ε.Π.Σ. Πρέβεζας-Λευκάδας. Το 2017 κατέκτησε το κύπελλο Ε.Π.Σ. Πρέβεζας-Λευκάδας της περιόδου 2016-17 και αναδείχθηκε κυπελλούχος για δεύτερη φορά στην ιστορία του, νικώντας με 2-1 στον τελικό τον Πανλευκάδιο. Τον Μάιο του 2019 ο σύλλογος έκανε αίτηση για μεταφορά του στην Ε.Π.Σ. Θεσπρωτίας αναφέροντας ότι οι αποστάσεις που θα διανύει για τους αγώνες του θα είναι εγγύτερες από αυτές των εδρών των ομάδων της Πρέβεζας και της Λευκάδας, κάτι το οποίο όμως δεν έγινε δεκτό από την Ε.Π.Σ. Πρέβεζας-Λευκάδας.

Τίτλοι και διακρίσεις
---------------------

Πρωτάθλημα Ε.Π.Σ. Πρέβεζας-Λευκάδας:3 (1989-90,1999-00,2021-22)

Κύπελλο Ε.Π.Σ. Πρέβεζας-Λευκάδας:2 (2007-08,2016-17)

Φιναλίστ κυπέλλου Ε.Π.Σ. Πρέβεζας-Λευκάδας:4 (1982-83,2001-02,2005-06,2006-07)

Σούπερ καπ Ε.Π.Σ. Πρέβεζας-Λευκάδας:1 (2022)

Φιναλίστ σούπερ καπ Ε.Π.Σ. Πρέβεζας-Λευκάδας:1 (2017)

Διαδρομή σε εθνικές κατηγορίες
------------------------------

| Περίοδος | Κατηγορία | Θέση | Αγώνες | Ν-Ι-Η | Γκολ Υ-Κ | Βαθμοί | Σχόλια |
| --- | --- | --- | --- | --- | --- | --- | --- |
| 1990-91 | Δ Εθνική 9ος όμιλος | 14η | 42 |  | 58-61 | 41 |  |
| 1991-92 | Δ Εθνική 7ος όμιλος | 14η | 38 |  | 48-50 | 34 | Υποβιβασμός |
| 2002-03 | Δ Εθνική 5ος όμιλος | 9η | 30 |  | 43-33 | 43 |  |
| 2003-04 | Δ Εθνική 5ος όμιλος | 11η | 30 |  | 38-40 | 38 |  |
| 2004-05 | Δ Εθνική 5ος όμιλος | 9η | 30 |  | 44-45 | 44 |  |
| 2005-06 | Δ Εθνική 5ος όμιλος | 5η | 28 |  | 56-35 | 46 |  |
| 2006-07 | Δ Εθνική 5ος όμιλος | 5η | 28 |  | 38-27 | 44 |  |
| 2007-08 | Δ Εθνική 5ος όμιλος | 10η | 30 | 11-9-10 |  | 42 |  |
| 2008-09 | Δ Εθνική 5ος όμιλος | 8η | 32 |  | 48-31 | 50 |  |
| 2009-10 | Δ Εθνική 5ος όμιλος | 11η | 34 |  | 38-33 | 51 |  |
| 2010-11 | Δ Εθνική 5ος όμιλος | 14η | 25 | 1-0-24 | 10-71 | 3 | Υποβιβασμός |
| 2022-23 | Γ Εθνική 3ος όμιλος | 11η | 26 | 5-8-13 | 29-35 | 23 | Υποβιβασμός |

Παραπομπές
----------

1. ↑  Επίσημη σελίδα ΓΓΑ
2. ↑  «Το νέο Δ.Σ του Απόλλωνα Πάργας – Νέος πρόεδρος ο Μηνάς Μπάμπος gosports.gr». Αρχειοθετήθηκε από το πρωτότυπο στις 29 Ιανουαρίου 2021. Ανακτήθηκε στις 21 Ιανουαρίου 2021.
3. ↑  «gosports.gr». Αρχειοθετήθηκε από το πρωτότυπο στις 28 Ιανουαρίου 2021. Ανακτήθηκε στις 21 Ιανουαρίου 2021.
4. ↑  Επίσημο ιστολόγιο Απόλλωνα Πάργας
5. ↑  Καταγραφή αθλητικών σωματείων, επίσημη σελίδα Διεύθυνσης Φυσικής Αγωγής ΥΠΕΠΘ
6. ↑  Αναφορά theball.gr
7. ↑  ΑΜ ΕΠΟ συλλόγων Ηπείρου και Κέρκυρας Λευκάδας epslarissa.wordpress.com
8. 1 2 3  «ΚΥΠΕΛΛΟ ΕΠΣ ΠΡΈΒΕΖΑΣ- ΛΕΥΚΑΔΑΣ : Η «ΧΡΥΣΗ ΒΙΒΛΟΣ » ΤΩΝ ΤΕΛΙΚΩΝ». *dielpa.wordpress.com*. Ανακτήθηκε στις 1 Μαΐου 2019.
9. ↑  Greece - List of Fourth Level Final Tables, 2005/06, Group 5, Rec.Sport.Soccer Statistics Foundation
10. ↑  Greece - List of Fourth Level Final Tables, 2006/07, Group 5, Rec.Sport.Soccer Statistics Foundation
11. ↑  Δ’ ΕΘΝΙΚΗ: Πρωτάθλημα νοσηρό, Πρωτάθλημα της πλάκας! corfucorner.gr
12. ↑  Απολογισμός αγωνιστικής περιόδου 2007-2008, επίσημο ιστολόγιο Απόλλωνα Πάργας
13. ↑  Κυπελλούχος ΕΠΣ Πρέβεζας-Λευκάδας, ο Απόλλων Πάργας, 2-1 τον Πανλευκάδιο! sportime24.gr
14. ↑  Αίτημα μεταφοράς του Απόλλωνα Πάργας στην ΕΠΣ Θεσπρωτίας lefkadasportnews.gr
15. ↑  Η ΕΠΣ Πρέβεζας-Λευκάδας δεν έκανε δεκτό το αίτημα του Απόλλωνα Πάργας για μεταφορά soccerplus.gr

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημο ιστολόγιο
* Επίσημη σελίδα facebook